Gouvieux
<s>Gouvieux je općina i grad od 8,978 stanovnika na sjeveru Francuske u Departmanu Oise.</s>

<s>Geografske karakteristike</s>

<s>Gouvieux se nalazi na ušću rijeke Nonette u Oise, udaljen 42 km sjeverno od Pariza.</s>

<s>Kako je okružen sa 160 hektara šuma brojni bogataši odlučili su živjeti u Gouvieuxu, među njima i Rothschildi koji su krajem 19. i početkom 20. vijeka podigli tri dvorca.</s><s>I brojni Nogometni klubovi i reprezentacije rado borave u tom ladanjskom mjestu zbog blizine Aerodroma Charles-de-Gaulle i Stade de France.</s>

<s>Osnivanje Parka prirode Oise - Pays de France 2004. godine, čiji je Gouvieux jedan od osnivača, zasad osigurava da se previše ne urbanizira.</s>

<s>Historija</s>

<s>Gouvieux svoje ime duguje pećini, koja se na starom pikardskom jeziku zvala gauve.</s><s>Pretpostavlja se da je u 6. vijeku postojalo trogloditsko naselje od nekih stotinjak ljudi, nukleus iz kog je nastao Gouvieux.</s>

<s>Početkom 13. vijeka grof od Gouvieuxa potopio je dolinu Nonette i stvorio jezero dugo 3,5 km, koje je koristio kao ribnjak.</s><s>Zahvaljujući njemu porastao je broj stanovnika.</s>

<s>Potkraj 14. vijeka novi vlasnik grof od Dammartina prodao je ribnjak Gouvieux kralju Charlesu V.
Kralj Louis XI  je 1467. poklonio ribnjak i Gouvieux opatu Bazilike Saint-Denis, koji je u to vrijeme živio od lova, ribolova, mlinova i štavionica.</s>

<s>Kralj Louis XIII podigao je 1634. manufakturu za proizvodnju oružja, koju je uništila poplava Nonette 1649.</s>

<s>Slikar Camille Corot preteča impresionizma, boravio je nekoliko navrata između 1850. i 1865. u gradu, i slikao vodenice i pejzaže Gouvieuxa.</s>

<s>Lokalni poduzetnik Charles Gruhier pronašao je 1879. izvor mineralne vode i podigao punionicu koja je radila do 1914. godine.</s>

<s>Današnji Gouvieux je mjesto luksuznih hotela smještenih u nekadašnjim dvorcima.</s>

<s>Pobratimski gradovi</s>

<s>Gouvieux ima ugovore o pobratimstvu sa gradovima;
  Nümbrecht, Njemačka
  Dorking, Ujedinjeno Kraljevstvo od 2001.</s>

<s>Izvori</s>

<s>Vanjske veze</s>

<s>Ville de Gouvieux (službene stranice)</s>

<s>Gradovi u Francuskoj
Opštine u Francuskoj</s>

